3. ลักษณะการประกอบธุรกิจ

[] บริษัท บางจากปิโตรเลียม จำกัด (มหาชน) เป็นบริษัทน้ำมันไทยชั้นนำ
ประกอบธุรกิจปิโตรเลียมตั้งแต่การจัดหาน้ำมันดิบจากต่างประเทศทั้งแหล่งตะวันออกกลาง
ตะวันออกไกล และแหล่งน้ำมันดิบภายในประเทศ เข้ามากลั่นเป็นน้ำมันสำเร็จรูป
ด้วยกำลังผลิตสูงสุด 120,000 บาร์เรลต่อวัน
และจัดจำหน่ายผ่านเครือข่ายสถานีบริการน้ำมันภายใต้เครื่องหมายการค้า กว่า 1,000
แห่งทั่วประเทศ
รวมถึงได้มีการขยายการลงทุนสู่ธุรกิจใหม่ทั้งที่เกี่ยวเนื่องและไม่เกี่ยวเนื่องกับธุรกิจปัจจุบัน
เพื่อเพิ่มมูลค่ากิจการ และกระจายความเสี่ยงของรายได้บริษัทฯ

โรงกลั่นน้ำมันของบริษัทฯ เป็นโรงกลั่นแบบ Complex Refinery
ที่สามารถผลิตน้ำมันกลุ่มเบนซินและดีเซลซึ่งเป็นน้ำมันที่มีมูลค่าสูงได้เป็นส่วนใหญ่
และรองรับการนำน้ำมันดิบจากแหล่งในภายในประเทศที่มีต้นทุนต่ำเข้าสู่กระบวนการกลั่นได้ในปริมาณที่สูง
โดยน้ำมันเบนซิน น้ำมันแก๊สโซฮอล์
และน้ำมันดีเซลจากโรงกลั่นน้ำมันบางจากเป็นน้ำมันที่ได้คุณภาพตามข้อกำหนดมาตรฐานยูโร 4
ของภาครัฐ
นอกจากนี้โรงกลั่นได้เพิ่มเสถียรภาพด้านพลังงานให้กับกระบวนการผลิตด้วยการรับซื้อไฟฟ้าและไอน้ำจากโรงไฟฟ้าพลังงานความร้อนร่วม
(Cogeneration Power Plant)) ที่ลงทุนโดย บริษัท ปตท. จำกัด (มหาชน)
และใช้ก๊าซธรรมชาติซึ่งเป็นพลังงานที่เป็นมิตรต่อสิ่งแวดล้อมมาเป็นเชื้อเพลิงในการผลิตแทนการใช้น้ำมันเตา

ผลิตภัณฑ์น้ำมันสำเร็จรูปที่ผลิตได้นอกจากจำหน่ายให้แก่บริษัทผู้ค้าน้ำมันอื่นๆ ผ่านทางท่อ ทางเรือ
ทางรถยนต์ และส่งออกจำหน่ายต่างประเทศแล้ว ผลิตภัณฑ์น้ำมันสำเร็จรูปที่กว่าร้อยละ 80
จะจำหน่ายให้กับผู้บริโภคโดยตรง ผ่านเครือข่ายสถานีบริการของบริษัทฯ ที่มีอยู่ทั่วประเทศ
ซึ่งประกอบด้วยเครือข่ายสถานีบริการมาตรฐานจำนวน 489 แห่ง และสถานีบริการชุมชนจำนวน
578 แห่ง (ณ สิ้นธันวาคม 2555) และการจำหน่ายให้กลุ่มผู้ใช้ภาคอุตสาหกรรม ได้ ภาคการขนส่ง
สายการบิน เรือขนส่ง ภาคก่อสร้าง ภาคอุตสาหกรรม และภาคเกษตรกรรม
สำหรับสถานีบริการน้ำมันบางจาก มุ่งเน้นจำหน่ายน้ำมันที่เป็นพลังงานทดแทนเป็นมิตรต่อสิ่งแวดล้อม
อาทิ น้ำมันแก๊สโซฮอล์ 91 แก๊สโซฮอล์ 95 แก๊สโซฮอล์ E20 แก๊สโซฮอล์ E85
และน้ำมันซูเปอร์เพาเวอร์ดี ที่ใช้ไบโอดีเซลเป็นส่วนผสม พร้อมอำนวยความสะดวกให้กับลูกค้า
ด้วยธุรกิจเสริมต่างๆ ในสถานีบริการ อาทิ การจำหน่ายสินค้าอุปโภคบริโภคในร้านใบจาก
ร้านเลมอนกรีน และ ร่วมมือกับบริษัท บิ๊กซี ซุปเปอร์เซ็นเตอร์ จำกัด (มหาชน) เปิดร้านสะดวกซื้อ
“มินิบิ๊กซี” ในสถานีบริการที่มีพื้นที่ขนาดใหญ่ใกล้แหล่งชุมชน เพิ่มความหลากหลายให้กับสินค้า
ศูนย์บำรุงรักษาเปลี่ยนถ่ายน้ำมันหล่อลื่นและล้างรถ ในกลุ่มธุรกิจ Green Series ซึ่งประกอบด้วย
“Green Auto Service” “Green Serve” “Green Wash” “Green Wash the Premium”
“Green Wash Auto Care” และ “Green Tire” รวมถึงมีธุรกิจร้านกาแฟ “Inthanin”
ซึ่งตั้งอยู่ทั้งภายในบริเวณสถานีบริการบางจาก สถาบันการศึกษาชั้นนำทั่วประเทศ
และขยายไปสู่ทำเลการค้าสำคัญต่างๆ นอกจากนี้ยังมีสถานีบริการน้ำมันบางจากจำนวน 17 แห่ง
ที่รับเชื้อเพลิงก๊าซ NGV มาจำหน่ายเพื่อเป็นอีกทางเลือกหนึ่งให้แก่ผู้บริโภค
โดยนอกจากผลิตภัณฑ์น้ำมันเชื้อเพลิงแล้ว บริษัทฯ ยังมีการผลิตและจำหน่ายน้ำมันหล่อลื่น
และน้ำมันหล่อลื่นพิเศษ (น้ำมันเกียร์ น้ำมันเบรค และจาระบี) ภายใต้แบรนด์ “บางจาก” เช่นกัน
ซึ่งนอกจากจะมีการจำหน่ายให้แก่ตลาดภายในประเทศ ผ่านเครือข่ายสถานีบริการบางจาก ร้านค้า
โรงงานอุตสาหกรรม และตลาด OEM (Original Equipment Manufacturer) แล้ว
ยังมีการส่งออกไปจำหน่ายในตลาดต่างประเทศภายใต้ แบรนด์ BCP Lubricants อีกด้วย

จากความตระหนักถึงความสำคัญของพลังงานทดแทน
ซึ่งเป็นประโยชน์ต่อความมั่นคงด้านพลังงานของประเทศ
ช่วยลดการขาดดุลการค้าจากการนำเข้าน้ำมันเชื้อเพลิง บริษัทฯ
ได้ส่งเสริมสนับสนุนการนำเอทานอลและไบโอดีเซลมาผสมกับน้ำมันเบนซินและดีเซล
เป็นผลิตภัณฑ์แก๊สโซฮอล์ 91 และ 95 รวมทั้งแก๊สโซฮอล์ E20 และ E85
และน้ำมันซูเปอร์เพาเวอร์ดีเพื่อจัดจำหน่าย
และเพื่อให้มั่นใจว่าการสนับสนุนนี้จะเป็นไปได้อย่างต่อเนื่อง บริษัทฯ จึงได้จัดตั้งบริษัท
บางจากไบโอฟูเอล จำกัด ในบริเวณพื้นที่ติดกับคลังน้ำมันบางปะอิน จังหวัดพระนครศรีอยุธยา
เพื่อเป็นศูนย์ผลิตไบโอดีเซล กำลังการผลิต 360,000 ลิตรต่อวัน
โดยใช้น้ำมันปาล์มดิบเป็นวัตถุดิบหลัก และเพื่อเพิ่มรายได้ให้กับเกษตรกรในพื้นที่ภาคกลาง บริษัทฯ
ได้ดำเนินโครงการพลิกสวนส้มร้างเป็นสวนปาล์มน้ำมัน
เพื่อส่งเสริมให้เกษตรกรหันมาปลูกปาล์มน้ำมัน
ซึ่งให้ผลตอบแทนต่อไร่สูงกว่าการปลูกพืชชนิดอื่นโดยเฉพาะพื้นที่ที่เป็นดินเปรี้ยว
ในเบื้องต้นได้เช่าที่ดินในจังหวัดนครนายกจำนวน 1,200 ไร่ในการปลูกปาล์มน้ำมัน
และได้เปิดโครงการ “ศูนย์ศึกษาและพัฒนาการปลูกปาล์มน้ำมันในพื้นที่ทุ่งรังสิต”
เพื่อเป็นแหล่งเรียนรู้เรื่องการปลูกปาล์มน้ำมันสำหรับเกษตรกรที่สนใจ สำหรับด้านเอทานอล บริษัทฯ
ได้เข้าซื้อหุ้นสามัญของบริษัท อุบล ไบโอ เอทานอล จำกัด ที่อำเภอนาเยีย จังหวัดอุบลราชธานี
มีกำลังผลิต 400,000 ลิตรต่อวัน เพื่อส่งออกไปยังประเทศจีน
และเพิ่มความมั่นคงในการจัดหาเอทานอลให้กับบริษัทฯ
เพื่อรองรับแผนการขยายการจำหน่ายน้ำมันแก๊สโซฮอล์ E20 และ E85 ในอนาคต นอกจากนี้บริษัทฯ
ได้ขยายสู่ธุรกิจการผลิตไฟฟ้าจากเซลล์แสงอาทิตย์ภายใต้โครงการ Sunny Bangchak
และลงนามสัญญาซื้อขายไฟฟ้า (PPA) กับการไฟฟ้าฝ่ายผลิตแห่งประเทศไทย (กฟผ.)
และการไฟฟ้าส่วนภูมิภาค (กฟภ.) โดยได้ส่วนเพิ่มราคารับซื้อไฟฟ้า (Adder) ในอัตรา 8
บาท/หน่วย มีปริมาณพลังไฟฟ้าสูงสุดเสนอขาย 118 เมกะวัตต์

3.1 การเปลี่ยนแปลงและการพัฒนาการที่สำคัญ

ปี 2555

-   บริษัทฯ สามารถจำหน่ายไฟฟ้าในเชิงพาณิชย์ ให้กับการไฟฟ้าฝ่ายผลิตแห่งประเทศไทย
    และการไฟฟ้าส่วนภูมิภาค โดยดำเนินการเฟสแรกที่ อำเภอบางปะอิน
    จังหวัดพระนครศรีอยุธยา ซึ่งหน่วยผลิตไฟฟ้าจากเซลล์แสงอาทิตย์ขนาด 8 เมกะวัตต์
    สามารถจำหน่ายได้ตั้งแต่วันที่ 2 เมษายน 2555
    และส่วนหน่วยผลิตไฟฟ้าจากพลังงานแสงอาทิตย์ขนาด 30 เมกะวัตต์
    สามารถจำหน่ายได้ตั้งแต่วันที่ 16 กรกฎาคม 2555 เป็นต้นมา

และยังได้เปิดเป็นศูนย์การเรียนรู้พลังงานทดแทน
เพื่อให้ประชาชนทั่วไปสามารถเยี่ยมชมและเรียนรู้ผ่านนิทรรศการและกิจกรรมมากมาย อาทิ
พลังงานจากแสงอาทิตย์ ลม คลื่น สาหร่ายน้ำมัน พร้อมรับชมภาพยนตร์ 4 มิติ "Greenergy the
Adventure" เป็นต้น อีกทั้งกำลังก่อสร้างโครงการผลิตไฟฟ้าจากเซลล์แสงอาทิตย์ เฟสที่ 2
ที่อำเภอบางปะหัน จังหวัดพระนครศรีอยุธยา และอำเภอบำเหน็จณรงค์ จังหวัดชัยภูมิ
กำลังการผลิตแห่งละ 16 เมกะวัตต์ คาดจะดำเนินการแล้วเสร็จในไตรมาส 1 ปี 2556
โดยบริษัทฯ มีแผนขยายการลงทุนโครงการผลิตไฟฟ้าจากเซลล์แสงอาทิตย์
มีปริมาณพลังไฟฟ้าสูงสุดเสนอขาย 118 เมกะวัตต์ในปี 2558

-   ธุรกิจผลิตไบโอดีเซล บริษัทฯ ได้ลงทุนโรงงานผลิตไบโอดีเซลบนพื้นที่บริษัทฯ
    ที่อำเภอบางปะอิน ภายใต้ชื่อบริษัท บางจากไบโอฟูเอล จำกัด ตั้งแต่ปี 2552
    เพื่อเป็นการสนับสนุนต่อนโยบายส่งเสริมพลังงานทดแทนของภาครัฐ
    สามารถสร้างรายได้ให้กับเกษตรกร ซึ่งสำหรับปี 2555 บริษัทฯ ได้ปรับปรุงกระบวนการผลิต
    (De-bottleneck) แล้วเสร็จโดยสามารถเพิ่มกำลังผลิตจาก 300,000 ลิตรต่อวัน เป็น
    360,000 ลิตรต่อวัน เพื่อรองรับความต้องการใช้ไบโอดีเซลที่จะเพิ่มขึ้นในอนาคต

-   ธุรกิจผลิตเอทานอล บริษัทฯ ได้เข้าซื้อหุ้นสามัญในบริษัท อุบล ไบโอ เอทานอล จำกัด
    ที่อำเภอนาเยีย จังหวัดอุบลราชธานี จำนวน 583,000 หุ้น หรือคิดเป็นร้อยละ 21.28
    ของจำนวนหุ้นทั้งหมด มีกำลังผลิต 400,000 ลิตรต่อวัน
    ซึ่งโรงงานอยู่ระหว่างทดลองเดินเครื่อง (Commissioning)
    ซึ่งยังได้ปรับเปลี่ยนขบวนการผลิตให้สามารถรองรับวัตถุดิบในการผลิตให้หลากหลาย
    สอดคล้องกับราคาต้นทุนที่เปลี่ยนแปลงได้ดียิ่งขึ้น โดยสามารถใช้มันสำปะหลังสด มันเส้น
    และกากน้ำตาลเป็นวัตถุดิบในการผลิตได้
    คาดว่าจะสามารถจำหน่ายในเชิงพาณิชย์ประมาณไตรมาส 1 ปี 2556

-   บริษัทฯ ได้ทำการเปิดสถานีบริการน้ำมัน Flagship ในรูปแบบ Green Station
    บนถนนวิภาวดีรังสิต เป็นแห่งแรก อย่างเป็นทางการในวันที่ 25 เมษายน 2555
    ซึ่งเป็นสถานีบริการขนาดใหญ่ รูปแบบทันสมัยเป็นมิตรกับสิ่งแวดล้อม
    พร้อมสิ่งอำนวยความสะดวกและธุรกิจเสริมครบครัน ทั้งนี้บริษัทฯ มีแผนจะขยายสถานีบริการ
    Flagship ในรูปแบบ Green Station เพิ่มเติมอีก 2 แห่ง

-   บริษัทฯ ได้เปิดสถานีบริการน้ำมันบางจากแห่งแรกในประเทศเมียนมาร์
    ที่เมืองเมียวดีพร้อมจำหน่ายผลิตภัณฑ์น้ำมันคุณภาพจากบางจากฯ

-   บริษัทฯ ส่งเสริมและขยายการจำหน่ายพลังงานทดแทนให้ครอบคลุมพื้นที่ทั่วทุกภาค โดยในปี
    2555 บริษัทฯ ขยายสถานีบริการน้ำมันที่จำหน่ายแก๊สโซฮอล์ E20 เพิ่มขึ้นอีก 127 แห่ง รวม
    581 แห่ง และแก๊สโซฮอล์ E85 เพิ่มขึ้นอีก 21 แห่ง รวม 51 แห่ง

-   บริษัทฯ คงเน้นการปรับปรุงคุณภาพบริการ และภาพลักษณ์ของสถานีบริการให้มีความสะอาด
    ทันสมัย และตอบสนองต่อความต้องการของลูกค้ามากขึ้น โดยสถานีบริการของบริษัทฯ
    ได้รับการยอมรับจากการสำรวจ Brand of Choice ในรอบปี 2555
    ที่ดำเนินการสำรวจโดยบริษัทวิจัยภายนอก เป็นอันดับ 2
    ของธุรกิจสถานีบริการในประเทศต่อเนื่องเป็นปีที่ 4
    และเนื่องจากความเจริญเติบโตก้าวหน้าของเทคโนโลยีการสื่อสาร บริษัทฯ
    จึงได้สร้างนวัตกรรมราคาน้ำมันบนแอบพลิเคชั่น สำหรับผู้ที่ใช้โทรศัพท์มือ iPhone และ
    Android ให้ทราบถึงความเคลื่อนไหวของราคาน้ำมันทันทีเมื่อมีการเปลี่ยนแปลงราคาขายปลีก
    และสามารถค้นหาสถานีบริการน้ำมันบางจากทั่วประเทศ

-   บริษัทฯ ส่งเสริมและปรับปรุงภาพลักษณ์ธุรกิจเสริมในสถานีบริการน้ำมันเพื่อเพิ่มรายได้
    และครอบคลุมการบริการที่ครบครัน อาทิ การจำหน่ายสินค้าอุปโภคบริโภคในร้านใบจาก
    ร้านเลมอนกรีน ซึ่งในปีนี้บริษัทฯ ได้ร่วมมือกับบริษัท บิ๊กซี ซุปเปอร์เซ็นเตอร์ จำกัด (มหาชน)
    เปิดร้านสะดวกซื้อ “มินิบิ๊กซี” ในสถานีบริการที่มีพื้นที่ขนาดใหญ่ใกล้แหล่งชุมชน จำนวน 7 แห่ง
    เพื่ออำนวยความสะดวกและเพิ่มความหลากหลายของสินค้าให้แก่ลูกค้า
    โดยมีแผนขยายเพิ่มเติมไปยังสถานีบริการทั่วประเทศ นอกจากนี้ยังมีการให้บริการดูแลรถยนต์
    Green Series อีกด้วย

-   บริษัทฯ ขยายร้านกาแฟอินทนิลไปยังกลุ่มสถานศึกษาทั่วประเทศ อาคารสำนักงาน
    ห้างสรรพสินค้า เพื่อเป็นการประชาสัมพันธ์ให้เป็นที่รู้จักยิ่งขึ้น พร้อมจัดทำโครงการ
    “ปัญญาชนคนดี” สร้างเยาวชนคนดีสู่สังคม
    โดยนำภาพยนตร์สั้นที่ทันสมัยน่าติดตามสอดแทรกเนื้อหาด้านพลังงานทดแทน การดูแลสิ่งแวดล้อม
    การอนุรักษ์พลังงาน ปลูกฝังการใช้ชีวิตตามหลักปรัชญาเศรษฐกิจพอเพียง
    และการมีจิตอาสาเป็นประโยชน์ต่อสังคม นำเสนอผ่านสื่อทีวีในร้านอินทนิล 25
    สาขาอยู่ในมหาวิทยาลัย 12 แห่ง จากร้านอินทนิลทั้งหมด 232 สาขาทั่วประเทศ (ณ ธันวาคม
    2555

-   ในส่วนของตลาดน้ำมันหล่อลื่น บริษัทฯ
    ได้เน้นการขยายตลาดไปยังภาคอุตสาหกรรมและตลาดประเทศเพื่อนบ้านอย่างต่อเนื่อง
    พร้อมทั้งจัดกิจกรรมส่งเสริมการขายและพัฒนาผลิตภัณฑ์ที่มีคุณภาพเพิ่มขึ้น
    รวมถึงพัฒนารูปแบบบรรจุภัณฑ์น้ำมันหล่อลื่น
    เน้นการออกแบบด้านการใช้งานและคำนึงถึงสิ่งแวดล้อมเป็นสำคัญ
    ซึ่งยอดจำหน่ายน้ำมันหล่อลื่นรวมทุกช่องทางปี 2555 เติบโตขึ้นถึงร้อยละ 23 หรืออยู่ที่ 2.9
    ล้านลิตรต่อเดือน

-   บริษัทฯ มุ่งเน้นการสร้างความผูกพันต่อองค์กรของพนักงาน
    โดยจากผลสำรวจความผูกพันของพนักงานในปี 2555
    ของบริษัทที่ปรึกษาที่ชำนาญการระดับสากล พบว่า
    ระดับความผูกพันต่อองค์กรของพนักงานสูงกว่าปี 2554 และมีแนวโน้มเพิ่มสูงขึ้น

-   บริษัทฯ
    ยังได้ดำเนินการส่งเสริมและผลักดันให้มีการนำเทคโนโลยีสารสนเทศมาช่วยเพิ่มประสิทธิภาพ
    และความโปร่งใสของระบบงาน เช่น การพัฒนาระบบ SAP ERP 6.0 ระบบ Auto Desk
    Plant Design การปรับปรุง IT Disaster Recovery รองรับ BCM ปรับปรุงระบบ
    Storage Expansion เป็นต้น

-   บริษัทฯ ได้รับรางวัลเกียรติยศแห่งความสำเร็จ (SET Award of Honor) ในงาน SET
    Awards 2012 ซึ่งจัดโดยตลาดหลักทรัพย์แห่งประเทศไทยและวารสารการเงินธนาคาร
    โดยบริษัทฯ ได้รับรางวัลยอดเยี่ยมในด้าน

-   รายงานบรรษัทภิบาล (Top Corporate Governance Report) ต่อเนื่องเป็นปีที่ 7
    เป็นรางวัลที่มอบให้แก่บริษัทจดทะเบียนที่มีความโดดเด่นด้านรายงานการปฏิบัติตามหลักการกำกับดูแลกิจการที่ดี

-   ความรับผิดชอบต่อสังคม (Corporate Social Responsibilities) ต่อเนื่องเป็นปีที่ 6
    เป็นรางวัลที่มอบให้แก่บริษัทจดทะเบียนที่มีความโดดเด่นในการดำเนินธุรกิจอย่างรับผิดชอบต่อสังคม

  พร้อมกันนี้ บริษัทฯ
  ยังได้รับรางวัลดีเด่นในสาขารางวัลบริษัทจดทะเบียนด้านความรับผิดชอบต่อสังคม
  และนักลงทุนสัมพันธ์ด้วย

-   บริษัทฯ ได้รับรางวัลจากงาน Recognition Awards 2012 “THE BEST OF ASIA”
    ซึ่งจัดโดยนิตยสาร Corporate Governance Asia โดยบริษัทฯ ได้รับ

-   รางวัล Asian Corporate Director Recognition Award 2012
    ซึ่งเป็นรางวัลที่มอบให้แก่ ดร. อนุสรณ์ แสงนิ่มนวล
    ในฐานะผู้นำองค์กรที่สร้างความเติบโตทางธุรกิจ
    โดยคำนึงถึงความรับผิดชอบต่อสิ่งแวดล้อมและสังคม
    รวมถึงความพยายามในการยกระดับการกำกับดูแลกิจการที่ดีภายในประเทศ

-   รางวัล Corporate Governance Asia Recognition Award 2012
    ซึ่งเป็นรางวัลที่มอบให้แก่บริษัทที่มีความมุ่งมั่นอย่างต่อเนื่องในการพัฒนาการกำกับดูแลกิจการที่ดีในระดับภูมิภาค

-   บริษัทฯ ได้รับรางวัล Best Investor Relations จากงาน 2nd Asian Excellence
    Recognition Awards 2012 ซึ่งเป็นรางวัลที่มอบให้แก่บริษัทที่ดีเด่นด้านนักลงทุนสัมพันธ์
    จากผลคะแนนและความคิดเห็นจากผู้อ่านนิตยสาร นักลงทุน นักวิเคราะห์ ฯลฯ จัดโดยนิตยสาร
    Corporate Governance Asia

-   บริษัทฯ ได้รับรางวัล Outstanding Entrepreneur Award เป็นรางวัลที่มอบให้แก่ ดร.
    อนุสรณ์ แสงนิ่มนวล
    ในฐานะผู้นำองค์กรที่มีความมุ่งมั่นและสามารถสร้างความเติบโตทางธุรกิจได้อย่างต่อเนื่อง
    โดยคำนึงถึงการกำกับดูแลกิจการที่ดี มีความรับผิดชอบต่อสิ่งแวดล้อมและสังคม ในงาน ASIA
    PACIFIC ENTREPRENEURSHIP AWARDS 2012 THAILAND” ซึ่งจัดโดย Enterprise
    Asia องค์กรอิสระที่ส่งเสริมและพัฒนาผู้ประกอบการในภูมิภาคเอเชีย

-   บริษัทฯ ได้รับรางวัล Gold Award ของ The Asset Corporate Awards 2012
    โดยพิจารณาจากการดำเนินงานในด้านการบริหาร การกำกับดูแลกิจการที่ดี
    ความรับผิดชอบต่อสังคมและสิ่งแวดล้อม การเงิน และนักลงทุนสัมพันธ์ ซึ่งจัดโดยนิตยสาร The
    Asset

-   บริษัทฯ ได้รับรางวัล IP Champion 2012
    เป็นรางวัลที่มอบให้กับผู้ประกอบการที่ประสบความสำเร็จในการสร้างสรรค์และนำทรัพย์สินทางปัญญาไปใช้ประโยชน์ในเชิงพาณิชย์อย่างมีประสิทธิผล
    และมีความโดดเด่นในเชิงธุรกิจ ซึ่งจัดโดยกรมทรัพย์สินทางปัญญา กระทรวงพาณิชย์

-   บริษัทฯ ได้รับ ICT Excellence Awards หมวดโครงการประยุกต์ใช้ซอฟต์แวร์ไทย
    เป็นรางวัลที่มอบให้แก่องค์กรที่มีความเป็นเลิศด้านการบริหารจัดการเทคโนโลยีสารสนเทศและการสื่อสาร
    สำหรับโครงการระบบฐานข้อมูลสำนักกฎหมาย (e-Legal System) ในงาน “Thailand
    ICT Excellence Awards 2011” ซึ่งจัดโดยสมาคมจัดการธุรกิจแห่งประเทศไทย
    ร่วมกับศูนย์เทคโนโลยีอิเล็กทรอนิกส์และคอมพิวเตอร์แห่งชาติ

-   บริษัทฯ
    ได้รับผลการประเมินจากผลสำรวจรายงานการกำกับดูแลกิจการที่ดีของบริษัทจดทะเบียน
    ประจำปี 2555 โดยมีคะแนนในภาพรวมอยู่ในเกณฑ์ “ดีเลิศ”
    ซึ่งจัดโดยสมาคมส่งเสริมสถาบันกรรมการบริษัทไทย (IOD)

-   บริษัทฯ ได้รับผลการประเมินคุณภาพการจัดประชุมสามัญผู้ถือหุ้นอยู่ในเกณฑ์ "ดีเลิศ"
    ในโครงการประเมินคุณภาพการจัดประชุมสามัญผู้ถือหุ้น (Annual General Meeting -
    AGM) ประจำปี 2555 ซึ่งจัดโดยสมาคมส่งเสริมผู้ลงทุนไทย

-   บริษัทฯ ได้รับรางวัลที่ 1 สถานีบริการร่มรื่น จากโครงการกรุงเทพสะอาดร่มรื่น และรางวัลที่
    1 ห้องน้ำสะอาดในกรุงเทพฯ ตามมาตรฐานกรมอนามัย กระทรวงสาธารณสุข
    สำหรับสถานีบริการน้ำมันบางจาก สาขาวิภาวดีรังสิต (ปั๊ม Green Station
    แห่งแรกของไทย) ในโครงการกรุงเทพสะอาดร่มรื่น ประจำปี 2555
    เพื่อส่งเสริมและยกระดับมาตรฐานสิ่งแวดล้อมของอาคารและสถานที่สาธารณะ
    ซึ่งจัดโดยกรุงเทพมหานคร

-   บริษัทฯ ได้รับใบรับรองมาตรฐาน ISO / IEC 27001: 2005
    ด้านการบริหารจัดการความมั่นคงปลอดภัยสารสนเทศ จากบริษัท BUREAU VERITAS
    (ประเทศไทย) จำกัด

-   บริษัทฯ ได้รับใบรับรองอุตสาหกรรมสีเขียว ระดับ 4 วัฒนธรรมสีเขียว (Green Culture)
    จากกระทรวงอุตสาหกรรม เพื่อรับรองว่าบริษัทฯ
    มีการบริหารจัดการสิ่งแวดล้อมอย่างเป็นระบบ
    มีการติดตามประเมินผลและทบทวนพัฒนาอย่างต่อเนื่อง

ปี 2554

-   ในปี 2554 บริษัทฯ ได้เข้าซื้อหุ้นสามัญของบริษัท อุบล ไบโอ เอทานอล จำกัด
    ที่อำเภอนาเยีย จังหวัดอุบลราชธานี จำนวน 583,000 หุ้น หรือคิดเป็นร้อยละ 21.28
    ของจำนวนหุ้นทั้งหมด มีกำลังผลิต 400,000 ลิตรต่อวัน เพื่อส่งออกไปยังประเทศจีน
    และเพิ่มความมั่นคงในการจัดหาเอทานอลรองรับแผนการขยายการจำหน่ายน้ำมันแก๊สโซฮอล์
    E20 และ E85 ในอนาคต

-   บริษัทฯ ได้เริ่มโครงการผลิตไฟฟ้าจากเซลล์แสงอาทิตย์ Sunny Bangchak ที่ อ.บางปะอิน
    จ.พระนครศรีอยุธยา กำลังผลิต 38 เมกะวัตต์ มูลค่าการลงทุน 4,200 ล้านบาท
    คาดแล้วเสร็จราวกลางปี 2555

-   บริษัทฯ ได้เริ่มโครงการพลิกสวนส้มร้างเป็นสวนปาล์มน้ำมัน
    ซึ่งในเบื้องต้นได้เช่าที่ดินในจังหวัดนครนายกจำนวน 1,200 ไร่
    เพื่อทดลองและศึกษาปลูกปาล์ม โดยใช้น้ำมันปาล์มดิบเป็นวัตถุดิบหลัก ใช้ในการผลิต
    ไบโอดีเซล เพื่อเป็นการลดความเสี่ยงด้านปริมาณน้ำมันปาล์มดิบที่ผันผวน

-   บริษัทฯ
    ร่วมลงนามบันทึกความร่วมมือการพัฒนาอุตสาหกรรมเชื้อเพลิงชีวภาพจากสาหร่ายน้ำมันเมื่อวันที่
    31 มีนาคม 2554 กับ บริษัท ผลิตไฟฟ้าราชบุรีโฮลดิ้ง จำกัด (มหาชน) และบริษัท ล็อกซเล่ย์
    จำกัด (มหาชน) และ กระทรวงพลังงาน โดยกรมพัฒนาพลังงานทดแทนและอนุรักษ์พลังงาน
    เพื่อเป็นการบุกเบิกสร้างอุตสาหกรรมเชื้อเพลิงจากพืชสาหร่าย
    เป็นนวัตกรรมพลังงานทดแทนที่มีศักยภาพสูง ช่วยสร้างความมั่นคงด้านพลังงาน
    และบรรเทาปัญหาวิกฤติราคาน้ำมันให้กับประเทศ
    รวมทั้งยังช่วยดูดซับก๊าซคาร์บอนไดออกไซค์ลดภาวะโลกร้อน

-   บริษัทฯ ได้เปิดสถานีบริการน้ำมัน Flagship ในรูปแบบ Bangchak Green Station
    เป็นแห่งแรกบนถนนวิภาวดีรังสิต ซึ่งเป็นสถานีบริการน้ำมันขนาดใหญ่
    รูปแบบทันสมัยเป็นมิตรกับสิ่งแวดล้อม พร้อมสิ่งอำนวยความสะดวก และธุรกิจเสริมครบครัน

-   บริษัทฯ มุ่งเน้นการสร้างความผูกพันต่อองค์กรของพนักงาน
    โดยจากผลสำรวจความผูกพันของพนักงานในปี 2554
    ของบริษัทที่ปรึกษาที่ชำนาญการระดับสากล พบว่า
    ระดับความผูกพันต่อองค์กรของพนักงานเมื่อเทียบกับบริษัททั่วโลกนั้นอยู่ในระดับ Percentile
    ที่ 72 ซึ่งสูงกว่าปี 2553 และมีแนวโน้มเพิ่มสูงขึ้น

-   บริษัทฯ
    ยังได้ดำเนินการส่งเสริมและผลักดันให้มีการนำเทคโนโลยีสารสนเทศมาช่วยเพิ่มประสิทธิภาพ
    และความโปร่งใสของระบบงาน เช่น การพัฒนาระบบ Plant Information Management
    system (PIMs) การจัดทำ TAS Interface ที่คลังบางปะอิน
    การปรับปรุงระบบเทคโนโลยีสารสนเทศให้ได้ตามมาตรฐาน ISO 27001 for Network
    and Data Center เป็นต้น

-   บริษัทฯ ได้ดำเนินปรับปรุงระบบ ประเมิน Competency
    โดยได้เพิ่มในส่วนของการพัฒนาความรู้ความสามารถเฉพาะทาง Technical Competency
    ของพนักงาน และนำการประเมินแบบ 180 องศามาใช้เพื่อให้สร้างความชัดเจนมากยิ่งขึ้น

-   บริษัทฯ ผลิตและจำหน่ายน้ำมันเบนซิน แก๊สโซฮอล์ และดีเซล ตามมาตรฐานยูโร 4
    ได้ก่อนกำหนดบังคับใช้ของรัฐบาลในวันที่ 1 มกราคม 2555 โดยน้ำมันที่ได้มาตราฐานยูโร 4
    ช่วยให้เครื่องยนต์เผาไหม้สมบูรณ์มากขึ้น ลดการระบายมลพิษทางอากาศ
    ซึ่งได้ดำเนินการก่อสร้างโครงการปรับปรุงน้ำมันตามมาตรฐานยูโร 4
    สำหรับน้ำมันเบนซินและแก๊สโซฮอล์ได้แล้วเสร็จตามเป้าหมาย
    โดยเริ่มการผลิตเชิงพาณิชย์ในเดือนพฤศจิกายน 2554

-   บริษัทฯ ยังคงเน้นการปรับปรุงคุณภาพบริการ
    และภาพลักษณ์ของสถานีบริการน้ำมันให้มีความสะอาด ทันสมัย
    และตอบสนองต่อความต้องการของลูกค้ามากขึ้น โดยสถานีบริการน้ำมันของบริษัทฯ
    ได้รับการยอมรับจากการสำรวจ Brand of Choice ในรอบปี 2554
    ที่ดำเนินการสำรวจโดยบริษัทวิจัยภายนอก เป็นอันดับ 2
    ของธุรกิจสถานีบริการน้ำมันในประเทศต่อเนื่องเป็นปีที่ 3

-   บริษัทฯ ได้รับรางวัล “โครงการปั๊มคุณภาพปลอดภัย น่าใช้บริการ” ต่อเนื่องเป็นปีที่ 3
    จากกรมธุรกิจพลังงาน กระทรวงพลังงาน

-   บริษัทฯ ได้รับรางวัล “โครงการส้วมสะอาด ชาติเจริญ”
    สำหรับส้วมสาธารณะในสถานีบริการน้ำมัน ผ่านเกณฑ์มาตรฐาน HAS โดยกรมอนามัย
    กระทรวงสาธารณสุข เป็นอันดับ 2 ของบริษัทน้ำมันที่ได้รางวัลทั้งหมด

-   บริษัทฯ ได้สร้างนวัตกรรมแสดงราคาน้ำมันบนแอบพลิเคชั่น
    สำหรับผู้ที่ใช้โทรศัพท์มือไอโฟนทุกรุ่นให้ทราบถึงความเคลื่อนไหวของราคาน้ำมันทันที
    เมื่อมีการเปลี่ยนแปลงราคาขายปลีก
    และสามารถค้นหาสถานที่ตั้งของสถานีบริการน้ำมันบางจากทั่วประเทศได้
    เพื่อให้ทันกับความก้าวหน้าของเทคโนโลยีการสื่อสารในปัจจุบัน

-   บริษัทฯ ได้เปิดร้านกาแฟอินทนิลในรูปแบบ Inthanin Premio
    สาขาสองที่สถานีบริการน้ำมันบางจาก สาขาบางนาตราด กิโลเมตร 4.5
    เพื่อขยายการให้บริการแก่ลูกค้าได้มากขึ้น
    และเป็นการประชาสัมพันธ์ร้านกาแฟอินทนิลให้เป็นที่รู้จักยิ่งขึ้น

-   บริษัทฯ ได้เน้นการขยายตลาดไปยังภาคอุตสาหกรรม
    และตลาดประเทศเพื่อนบ้านอย่างต่อเนื่อง และพัฒนาผลิตภัณฑ์ที่มีคุณภาพเพิ่มขึ้น
    โดยออกผลิตภัณฑ์ใหม่สำหรับเครื่องยนต์ดีเซล D3 GOLD มาตรฐานเทคโนโลยี API CJ-4
    ช่วยประหยัดน้ำมันเชื้อเพลิง รองรับเครื่องยนต์ตามมาตรฐาน EURO 4

-   บริษัทฯ ได้รับรางวัลประกาศเกียรติคุณคณะกรรมการแห่งปี ประจำปี 2553/54 (Hall of
    Fame) เป็นรางวัลที่มอบให้คณะกรรมการที่ทำหน้าที่ในการกำกับดูแลกิจการที่ดี
    และได้รับการประกาศเกียรติคุณเป็นคณะกรรมการแห่งปี-ดีเลิศ 3 ครั้งติดต่อกัน
    ในงานประกาศเกียรติคุณ “คณะกรรมการแห่งปี 2553/54 (Board of the Year Awards
    2010/11)” ซึ่งจัดโดยสมาคมส่งเสริมสถาบันกรรมการบริษัทไทย
    ร่วมกับตลาดหลักทรัพย์แห่งประเทศไทย สภาหอการค้าแห่งประเทศไทย
    สภาอุตสาหกรรมแห่งประเทศไทย สมาคมธนาคารไทย สมาคมบริษัทจดทะเบียนไทย
    และสภาธุรกิจตลาดทุนไทย

-   บริษัทฯ ได้รับรางวัลเกียรติยศแห่งความสำเร็จ (SET Award of Honor) ในงาน SET
    Awards 2011 ซึ่งจัดโดยตลาดหลักทรัพย์แห่งประเทศไทยและวารสารการเงินธนาคาร
    โดยบริษัทฯ ได้รับรางวัลในด้าน

  - รายงานบรรษัทภิบาล (Top Corporate Governance Report) ต่อเนื่องเป็นปีที่ 6
  เป็นรางวัลที่มอบให้แก่บริษัทจดทะเบียนที่มีความโดดเด่นด้านรายงานการปฏิบัติตามหลักการกำกับดูแลกิจการที่ดี

  - ความรับผิดชอบต่อสังคม (Corporate Social Responsibilities) ต่อเนื่องเป็นปีที่ 5
  เป็นรางวัลที่มอบให้แก่บริษัทจดทะเบียนที่มีความโดดเด่นในการดำเนินธุรกิจอย่างรับผิดชอบต่อสังคม

  พร้อมกันนี้ บริษัทฯ
  ยังได้รับรางวัลดีเด่นในสาขารางวัลบริษัทจดทะเบียนด้านความรับผิดชอบต่อสังคม
  และนักลงทุนสัมพันธ์ด้วย

-   บริษัทฯ ได้รับรางวัลจากงาน Recognition Awards 2011 “THE BEST OF ASIA”
    ซึ่งจัดโดยนิตยสาร Corporate Governance Asia โดยบริษัทฯ ได้รับ

-   รางวัล Asian Corporate Director Recognition Award 2011
    ซึ่งเป็นรางวัลที่มอบให้แก่ ดร. อนุสรณ์ แสงนิ่มนวล
    ในฐานะผู้นำองค์กรที่สร้างความเติบโตทางธุรกิจ
    โดยคำนึงถึงความรับผิดชอบต่อสิ่งแวดล้อมและสังคม
    รวมถึงความพยายามในการยกระดับการกำกับดูแลกิจการที่ดีภายในประเทศ

-   รางวัล Corporate Governance Asia Recognition Award 2011
    ซึ่งเป็นรางวัลที่มอบให้แก่บริษัทที่มีความมุ่งมั่นอย่างต่อเนื่องในการพัฒนาการกำกับดูแลกิจการที่ดีในระดับภูมิภาค

-   บริษัทฯ ได้รับรางวัล ASEAN Honorary Fellow Award ซึ่งเป็นรางวัลที่มอบให้แก่
    ดร.อนุสรณ์ แสงนิ่มนวล ในฐานะบุคคลที่ทำประโยชน์ สนับสนุน
    และสร้างความเจริญก้าวหน้าแก่วงการวิศวกรรมมาโดยตลอด ในงาน Conference of
    ASEAN Federation of Engineering Organization ครั้งที่ 29 (CAFEO 29) ณ
    ประเทศบรูไน

-   บริษัทฯ ได้ผลการประเมินจากผลสำรวจรายงานการกำกับดูแลกิจการที่ดีของบริษัทจดทะเบียน
    ประจำปี 2554 โดยมีคะแนนในภาพรวมอยู่ในเกณฑ์ “ดีเลิศ”
    ซึ่งจัดโดยสมาคมส่งเสริมสถาบันกรรมการบริษัทไทย (IOD)

-   บริษัทฯ ได้ผลการประเมินคุณภาพการจัดประชุมสามัญผู้ถือหุ้นอยู่ในเกณฑ์ "ดีเยี่ยม"
    ในโครงการประเมินคุณภาพการจัดประชุมสามัญผู้ถือหุ้น (Annual General Meeting -
    AGM) ประจำปี 2554 ซึ่งจัดโดยสมาคมส่งเสริมผู้ลงทุนไทย

-   บริษัทฯ ได้รับรางวัลชมเชยจากโครงการมอบรางวัลองค์กรโปร่งใส
    จากสำนักงานคณะกรรมการป้องกัน และปราบปรามการทุจริตแห่งชาติ
    ซึ่งมอบให้แก่องค์กรที่มีกิจกรรมส่งเสริมบรรษัทภิบาล คุณธรรมและความโปร่งใส

-   บริษัทฯ ได้รับใบรับรองอุตสาหกรรมสีเขียวระดับ 3 จากกระทรวงอุตสาหกรรม
    เพื่อรับรองว่าบริษัทฯ มีการบริหารจัดการสิ่งแวดล้อมอย่างเป็นระบบ มีการติดตามประเมินผล
    และทบทวนพัฒนาอย่างต่อเนื่อง

-   บริษัทฯ ได้รับรางวัลมาตรฐานมงกุฎไทย (Crown Standard)
    ในโครงการผลิตไฟฟ้าจากเซลล์แสงอาทิตย์ (Sunny Bangchak)
    ด้านการดำเนินงานโครงการเข้าข่ายการพัฒนาที่ยั่งยืนและรักษาสิ่งแวดล้อม
    สร้างกระบวนการมีส่วนร่วมจากผู้มีส่วนได้ส่วนเสีย และสนับสนุนกิจกรรมพัฒนาสังคม วัฒนธรรม
    และแนวทางปรัชญาเศรษฐกิจพอเพียง จากองค์การบริหารจัดการก๊าซเรือนกระจก
    (องค์การมหาชน)

-   บริษัทฯ ได้รับรางวัลโล่และประกาศเกียรติบัตร CSR-DIW Continuous Award
    ในฐานะที่เป็นผู้ประกอบการอุตสาหกรรมที่มีความรับผิดชอบต่อสังคมเป็นสุขอย่างยั่งยืน
    จัดโดยสถาบันรับรองมาตรฐานไอเอสโอ และกรมโรงงานอุตสาหกรรม

-   บริษัทฯ ได้รับใบรับรองการลดการปล่อยก๊าซเรือนกระจกสำหรับอาคาร สำหรับการใช้งาน
    และดูแลบำรุงรักษาอาคารซึ่งมีการลดการปล่อยก๊าซเรือนกระจกหรือปล่อยในปริมาณต่ำ
    จัดโดยคณะกรรมการนักธุรกิจเพื่อสิ่งแวดล้อมไทย องค์การบริหารจัดการก๊าซเรือนกระจก
    และสถาบันสิ่งแวดล้อมไทย

-   บริษัทฯ ได้รับใบรับรองการจัดประชุมสีเขียว สำหรับการจัดประชุม สัมมนา ฝึกอบรม
    จัดเลี้ยงสังสรรค์ที่สนับสนุนให้เกิดการสร้างสมดุลทางธรรมชาติ และการพัฒนาที่ยั่งยืน
    โดยการใช้ทรัพยากรอย่างคุ้มค่า และลดผลกระทบต่อสิ่งแวดล้อม
    จัดโดยคณะกรรมการนักธุรกิจเพื่อสิ่งแวดล้อมไทย องค์การบริหารจัดการก๊าซเรือนกระจก
    และสถาบันสิ่งแวดล้อมไทย

-   บริษัทฯ ได้รับรางวัล Best Oil and Gas Innovation in Refining Technology
    Award 2011 จากการสำรวจความคิดเห็นจากผู้อ่านนิตยสาร นักธุรกิจ นักวิเคราะห์
    และผู้นำองค์กร จัดโดยนิตยสาร World Finance

-   บริษัทฯ ได้รับรางวัล "ปั๊มคุณภาพ ปลอดภัย น่าใช้บริการ" จากกรมธุรกิจพลังงาน
    กระทรวงพลังงาน ซึ่งจัดขึ้นเพื่อยกระดับคุณภาพของสถานีบริการน้ำมันทั่วประเทศ โดยบริษัทฯ
    ได้รับรางวัลรวม 128 แห่ง แบ่งเป็นรางวัลเหรียญทอง 53 แห่ง เหรียญเงิน 42 แห่ง
    และเหรียญทองแดง 33 แห่ง

-   บริษัทฯ ได้รับรางวัล Trusted Brands ประจำปี 2554 จากการโหวตของผู้อ่านนิตรสาร
    Reader’s Digest
    ซึ่งเป็นรางวัลที่มอบให้กับบริษัทที่ได้รับความเชื่อมั่นจากผู้บริโภคที่มีต่อแบรนด์
    ในการตัดสินใจซื้อสินค้าและบริการ

-   บริษัทฯ ได้รางวัลสุดยอดจอมยุทธการตลาด ประจำปี 2554 (อันดับ 2)
    สำหรับแนวคิดการตลาดที่โดดเด่นมากกว่าบริษัทน้ำมันอื่นๆ ในประเทศไทย
    ในการใช้กลยุทธ์การตลาดสีเขียว (Green Marketing) หรือการตลาด
    ที่เป็นมิตรกับสิ่งแวดล้อมอย่างต่อเนื่องหลายสิบปี จัดโดยสถานีวิทยุ อสมท FM 100.5 News
    Network

ปี 2553

-   ในเดือนมิถุนายน 2553 บริษัทฯ เข้าประมูลซื้อหุ้นสามัญของบริษัท เหมืองแร่โปแตชอาเซียน
    จำกัด (มหาชน) จากธนาคารทหารไทย จำกัด (มหาชน) เพิ่มเป็นจำนวน 1,165,5000 หุ้น
    รวมเป็น 1,930,500 หุ้น คิดเป็นสัดส่วนการถือหุ้นอยู่ร้อยละ 16.39 ของทุนจดทะเบียน

-   เมื่อวันที่ 5 สิงหาคม 2553 บริษัทฯ ได้มีการจัดพิธีวางศิลาฤกษ์
    ก่อสร้างโครงการผลิตไฟฟ้าจากเซลล์แสงอาทิตย์ "Sunny Bangchak" เฟสแรก ขนาด 38
    เมกะวัตต์ ที่อำเภอบางปะอิน จังหวัดพระนครศรีอยุธยา
    โดยได้ลงนามสัญญาเงินกู้ร่วมกับธนาคารเพื่อการพัฒนาแห่งเอเชีย (ADB) เป็นจำนวน 4,200
    ล้านบาท คาดว่าจะเริ่มดำเนินการเชิงพาณิชย์ได้อย่างสมบูรณ์ในเดือนตุลาคม 2554
    รวมทั้งส่งเสริมให้บางปะอินเป็นศูนย์การเรียนรู้
    และแหล่งท่องเที่ยวด้านพลังงานทดแทนครบวงจรแห่งแรกของประเทศ
    ซึ่งเป็นไปตามทิศทางการบริหารและจัดการด้านสังคมและสิ่งแวดล้อมที่จะทำให้บริษัทฯ
    มุ่งสู่บริษัทที่มีการปล่อยคาร์บอนไดออกไซด์สุทธิเป็นศูนย์ (Carbon Neutral Company)

-   ในเดือนสิงหาคม 2553 บริษัทฯ เริ่มดำเนินการก่อสร้างโครงการปรับปรุงน้ำมันตามมาตรฐาน
    EURO IV สำหรับน้ำมันเบนซิน เพื่อสามารถผลิตและจำหน่ายน้ำมันที่ได้มาตรฐาน EURO IV
    ซึ่งช่วยให้เครื่องยนต์เผาไหม้สมบูรณ์มากขึ้น ลดการระบายมลพิษทางอากาศ
    สำหรับน้ำมันดีเซลตามมาตรฐาน EURO IV บริษัทฯ
    สามารถผลิตและจำหน่ายได้ตั้งแต่เดือนมีนาคม 2551 ซึ่งได้ก่อนกำหนดบังคับใช้ของรัฐบาล
    (วันที่ 1 มกราคม 2555)

-   ในเดือนตุลาคม 2553 บริษัทฯ ได้รับการปรับเพิ่มอันดับเครดิตองค์กรจากเดิมที่ระดับ BBB+
    เป็น A- โดย TRIS Rating
    ซึ่งอันดับเครดิตที่เพิ่มขึ้นสะท้อนถึงโครงสร้างธุรกิจของบริษัทที่แข็งแกร่งขึ้น

-   เมื่อวันที่ 25 ธันวาคม 2553 บริษัทฯ ได้เปิดร้านกาแฟพรีเมี่ยม Inthanin Premio
    แห่งแรกที่สาขา Central World ซึ่งถือเป็นอีกก้าวหนึ่งของบริษัทฯ
    ในการยกระดับร้านกาแฟสู่ทำเลการค้าสำคัญอื่นๆ โดยมีการปรับรูปแบบร้านให้มีความทันสมัย
    แต่ยังคงคอนเซ็ปต์เดิมของความเป็น Natural & Relaxing
    เพื่อให้บริการกับลูกค้าได้ใกล้ชิดและหลากหลายขึ้น อีกทั้งได้ขยายร้านกาแฟ
    Inthaninไปยังกลุ่มสถานศึกษาสาขาคณะวิศวกรรมศาสตร์ จุฬาลงกรณ์มหาวิทยาลัย
    และมหาวิทยาลัยธรรมศาสตร์ ศูนย์รังสิต ซึ่งเป็นการขยายธุรกิจเสริมของบริษัทฯ
    ให้แพร่หลายและเป็นที่รู้จักยิ่งขึ้น

-   บริษัทฯ ได้รับรางวัลการบริหารสู่ความเป็นเลิศ (Thailand Quality Class : TQC)
    ประจำปี 2553 โดยสำนักงานรางวัลคุณภาพแห่งชาติ
    ซึ่งจัดขึ้นเพื่อประกาศเกียรติคุณองค์กรที่มีระบบการบริหารจัดการองค์กรอย่าง
    บูรณาการตามแนวทางเกณฑ์รางวัลคุณภาพแห่งชาติด้วยคุณภาพทัดเทียมระดับมาตรฐานโลก

-   บริษัทฯ ได้รับรางวัลเกียรติยศแห่งความสำเร็จ (SET Award of Honor) จากงาน SET
    Awards 2010 ซึ่งจัดโดยตลาดหลักทรัพย์แห่งประเทศไทยและวารสารการเงินธนาคาร
    โดยบริษัทฯ ได้รับจำนวน 2 รางวัล ดังนี้

- รางวัลรายงานบรรษัทภิบาลดีเด่น (Top Corporate Governance Report Awards)

ในฐานะบริษัทจดทะเบียนที่มีความโดดเด่นด้านรายงานการปฏิบัติตามหลักการกำกับดูแลกิจการที่ดี
สำหรับบริษัทจดทะเบียน ซึ่งบริษัทฯ ได้รับติดต่อกันเป็นปีที่ 5

- รางวัลบริษัทจดทะเบียนดีเด่นด้าน CSR (Corporate Social Responsibilities
Awards)

ในฐานะบริษัทจดทะเบียนที่มีความโดดเด่นในการดำเนินธุรกิจอย่างรับผิดชอบต่อสังคม
และสิ่งแวดล้อม ซึ่งบริษัทฯ ได้รับติดต่อกันเป็นปีที่ 4

-   บริษัทฯ ได้รับรางวัลชนะเลิศการประกวดผลงานตามปรัชญาเศรษฐกิจพอเพียง
    ประเภทธุรกิจขนาดใหญ่
    สำหรับการนำหลักปรัชญาเศรษฐกิจพอเพียงมาปรับใช้ในการบริหารงานสมัยใหม่
    ในงานประกาศผลการตัดสินการประกวดผลงานตามปรัชญาของเศรษฐกิจพอเพียง ครั้งที่ 2
    จัดโดยมูลนิธิชัยพัฒนา สำนักงาน กปร. กระทรวงมหาดไทย สำนักงบประมาณ กองทัพบกไทย
    และสถาบันวิจัยและพัฒนาประเทศตามปรัชญาของเศรษฐกิจพอเพียง

-   บริษัทฯ ได้รับรางวัล Award of Excellence ด้าน Community Development
    Program of the Year ในงาน Platts Global Energy Awards 2010
    ซึ่งมอบรางวัลให้แก่องค์กรที่มีความโดดเด่นในการดำเนินการด้านต่างๆ ในภูมิภาคเอเชีย
    โดยบริษัทฯ เป็นบริษัทไทยแห่งเดียวที่ได้รับรางวัลนี้

-   บริษัทฯ ได้รับรางวัล Titanium Award ด้าน Corporate Governance ของ The
    Asset Corporate Awards 2010
    โดยให้แก่บริษัทที่มีความโดดเด่นในด้านการกำกับดูแลกิจการ
    เปรียบเทียบกับบริษัทจดทะเบียนในระดับภูมิภาคในด้านต่างๆ ซึ่งจัดโดยนิตยสาร The Asset

-   บริษัทๆ ได้ผลการประเมินจากผลสำรวจรายงานการกำกับดูแลกิจการที่ดีของบริษัทจดทะเบียน
    ประจำปี 2553 โดยมีคะแนนในภาพรวมอยู่ในเกณฑ์ “ดีเลิศ”
    ซึ่งจัดโดยสมาคมส่งเสริมสถาบันกรรมการบริษัทไทย (IOD)

-   บริษัทฯ ได้รับโล่รางวัลองค์กรโปร่งใส NACC Integrity Awards ในงานแสดงนิทรรศการ
    Thailand Anti - Corruption EXPO
    ซึ่งมอบให้แก่องค์กรที่มีกิจกรรมส่งเสริมบรรษัทภิบาล คุณธรรมและความโปร่งใสโดยบริษัทฯ
    เป็น 1 ใน 10 องค์กรที่เข้ารอบสุดท้ายของภาคเอกชน
    ซึ่งจัดโดยสำนักงานคณะกรรมการป้องกันและปราบปรามการทุจริตแห่งชาติ

-   บริษัทฯ ได้รับรางวัลเชิดชูเกียรติในฐานะหน่วยงานที่ทำคุณประโยชน์สาขาสิ่งแวดล้อม
    เนื่องในวันสิ่งแวดล้อมโลกประจำปี 2553
    ซึ่งจัดโดยกระทรวงทรัพยากรธรรมชาติและสิ่งแวดล้อม

-   บริษัทฯ ได้ผลการประเมินคุณภาพการจัดประชุมสามัญผู้ถือหุ้นอยู่ในเกณฑ์ "ดีเยี่ยม +
    สมควรเป็นตัวอย่าง" ซึ่งได้รับคะแนนเต็ม 100 คะแนน
    ในโครงการประเมินคุณภาพการจัดประชุมสามัญผู้ถือหุ้น (Annual General Meeting -
    AGM) ประจำปี 2553 ซึ่งจัดโดยสมาคมส่งเสริมผู้ลงทุนไทย

-   บริษัทฯ ได้รับรางวัล "ปั๊มคุณภาพ ปลอดภัย น่าใช้บริการ" จากกรมธุรกิจพลังงาน
    ซึ่งจัดขึ้นเพื่อยกระดับคุณภาพของสถานีบริการน้ำมันทั่วประเทศ โดยบริษัทฯ ได้รับรางวัลรวม
    75 แห่ง แบ่งเป็น รางวัลเหรียญทอง 16 แห่ง เหรียญเงิน 31 แห่ง และเหรียญทองแดง 28
    แห่ง

-   บริษัทฯ ส่งเสริมและขยายการจำหน่ายพลังงานทดแทนอย่างต่อเนื่อง โดยในปี 2553
    ได้ขยายสถานีบริการน้ำมันที่จำหน่ายพลังงานทดแทน แก๊สโซฮอล์ E20, แก๊สโซฮอล์ E85
    และเพาเวอร์ดี บี5 เพิ่มขึ้นอีก 162, 3 และ 16 แห่งตามลำดับ ทั้งนี้บริษัทฯ
    ได้เปิดสถานีบริษัทน้ำมันบางจากสาขามหิดล จ.เชียงใหม่ ที่จำหน่ายน้ำมันแก๊สโซฮอล์ E85
    ในภาคเหนือเป็นรายแรก และจะขยายการเปิดจำหน่ายให้กว้างขวางทั่วประเทศ
    เพื่อรองรับรถยนต์รุ่นใหม่ที่ออกสู่ตลาด
    พร้อมทั้งเพิ่มปริมาณจำหน่ายและรักษาฐานลูกค้าพลังงานทดแทนผ่าน Gasohol Club
    ซึ่งเป็นโครงการ CRM (Customer Relationship Management)
    ที่ได้ดำเนินการมาอย่างต่อเนื่อง

-   บริษัทฯ คงเน้นการปรับปรุงคุณภาพบริการ
    และภาพลักษณ์ของสถานีบริการน้ำมันให้มีความสะอาด ทันสมัย
    และตอบสนองต่อความต้องการของลูกค้ามากขึ้น ซึ่งได้จัดทำโครงการบริการยิ้ม
    โดยสถานีบริการน้ำมันของบริษัทฯ ได้รับการยอมรับจากการสำรวจ Brand of Choice
    ในรอบปี 2553 ที่ดำเนินการสำรวจโดยบริษัทวิจัยภายนอก เป็นอันดับ 2
    ของธุรกิจสถานีบริการน้ำมันในประเทศต่อเนื่องเป็นปีที่ 2

-   ในปี 2553 บริษัทฯ ได้พัฒนาธุรกิจเสริมโดยมีการขยายจำนวนร้านกาแฟ Inthanin
    เปิดเพิ่มขึ้นอีก 34 สาขา รวม 133 สาขา สำหรับสถานีบริการน้ำมันที่จำหน่ายก๊าซธรรมชาติ
    (NGV) เปิดเพิ่มขึ้นอีก 2 แห่ง รวม 17 แห่ง

-   บริษัทฯ ได้รับเกียรติบัตรน้ำประปาดื่มได้ จากการประปานครหลวง
    ซึ่งเป็นการรับรองคุณภาพน้ำประปาที่ผ่านมาตรฐานเกณฑ์แนะนำขององค์การอนามัยโลก ปี
    2006

-   บริษัทฯ ได้รับรางวัล Trusted Brands ประจำปี 2553
    จากการโหวตของผู้อ่านนิตยสารรีดเดอร์ส ไดเจสท์ ให้เป็นแบรนด์สุดยอด (โกลด์)
    ของประเทศไทย ในหมวดสถานีบริการน้ำมัน

-   ในส่วนของตลาดน้ำมันหล่อลื่น บริษัทฯ ได้เน้นการขยายตลาดไปยังภาคอุตสาหกรรม
    และตลาดประเทศเพื่อนบ้านอย่างต่อเนื่อง พร้อมทั้งจัดกิจกรรมส่งเสริมการขาย
    และออกผลิตภัณฑ์ใหม่ อาทิ น้ำมันหล่อลื่นสังเคราะห์แท้ 100% สำหรับเครื่องยนต์เบนซิน GE
    PLATINUM มาตรฐานสากลสูงสุด API SN ประหยัดเชื้อเพลิงด้วยมาตรฐาน ILSAC GF-5
    และการระเหยต่ำสุดด้วยมาตรฐานใหม่ DEXOS 1
    ทั้งยังรองรับเครื่องยนต์รุ่นใหม่ที่ใช้พลังงานทดแทน เช่น E20 และ E85 อีกด้วย

-   บริษัทฯ ขยายผลของ CSR Bangchak Youth Club ในการประกวด
    "สุดยอดเยาวชนพลังงานทดแทน: Thailand GO GREEN” สำหรับนักเรียนชั้นมัธยมปีที่ 1-6
    ประจำปี 2553 กว่า 700 โรงเรียนเข้าร่วมกิจกรรม

-   บริษัทฯ ได้ดำเนินการบูรณาการระบบ Competency Based Management เข้ากับระบบ
    e-HR อย่างสมบูรณ์ โดยนำผล Competency เป็นหลักการในการการทำ Recruitment,
    Training, Job Rotation, Talent Management ฯลฯ ซึ่งทำให้บริษัทฯ
    สามารถจัดทำแผนพัฒนาบุคลได้อย่างเหมาะสมและมีประสิทธิภาพ

-   บริษัทฯ ยังมุ่งเน้นการสร้างความผูกพันต่อองค์กรของพนักงาน
    โดยจากผลสำรวจความผูกพันของพนักงานในปีที่ผ่านมาของบริษัทที่ปรึกษาที่ชำนาญการระดับสากล
    พบว่า ระดับความผูกพันต่อองค์กรของพนักงานเมื่อเทียบกับบริษัททั่วโลกนั้นอยู่ในระดับ
    Percentile ที่ 69 ซึ่งสูงกว่าปี 2552 ค่อนข้างมากถึง 25 ลำดับ โดยบริษัทฯ
    มีแผนดำเนินการที่จะเพิ่มระดับความผูกพันนี้ให้ถึง Percentile ที่ 80 ภายใน 5 ปี
    เพื่อให้พนักงานจะมีความผูกพันต่อองค์กรสูง พร้อมที่จะร่วมแรงร่วมใจ ทุ่มเท
    มุ่งสู่ความสำเร็จขององค์กรร่วมกัน

3.2 ภาพรวมการประกอบธุรกิจของบริษัทฯ บริษัทย่อย และบริษัทที่เข้าไปลงทุน

บริษัทฯ มีบริษัทย่อย 3 แห่ง ได้แก่ บริษัท บางจากกรีนเนท จำกัด บริษัท บางจากไบโอฟูเอล
จำกัด และบริษัท บางจาก โซลาร์เอ็นเนอร์ยี จำกัด และมีบริษัทอีก 3 แห่งที่เข้าไปลงทุนคือ บริษัท
ขนส่งน้ำมันทางท่อ จำกัด บริษัท เหมืองแร่โปแตชอาเซียน จำกัด (มหาชน) และ บริษัท อุบล
ไบโอ เอทานอล จำกัด ดังแสดงในแผนภูมิการถือหุ้นและรายละเอียดดังนี้

แผนภูมิการถือหุ้นบริษัท บางจากปิโตรเลียม จำกัด (มหาชน) และบริษัทที่เข้าไปลงทุน

[]

หมายเหตุ : ข้อมูล ณ วันที่ 31 ธันวาคม 2555

บริษัทย่อย

บริษัท บางจากกรีนเนท จำกัด

บริษัท บางจากกรีนเนท จำกัด (BGN)
จัดตั้งขึ้นเพื่อประกอบธุรกิจเกี่ยวกับการบริหารสถานีบริการน้ำมัน และร้านกาแฟอินทนิล
รวมถึงดำเนินกิจการจำหน่ายสินค้าอุปโภคบริโภคอื่นๆ ในร้านใบจาก และร้านเลมอนกรีน
เพื่อรองรับการขยายตัวอย่างต่อเนื่องในด้านธุรกิจค้าปลีกของบริษัทฯ

บริษัท บางจากไบโอฟูเอล จำกัด

บริษัท บางจากไบโอฟูเอล จำกัด (BBF) ตั้งอยู่บนพื้นที่อำเภอบางปะอิน จังหวัดพระนครศรีอยุธยา
จัดตั้งขึ้นเพื่อพัฒนาและผลิตพลังงานทดแทนภายในประเทศ
ด้วยโรงงานผลิตไบโอดีเซลซึ่งใช้น้ำมันปาล์มดิบเป็นวัตถุดิบหลัก มีกำลังการผลิต 360,000
ลิตรต่อวัน
และมีการบริหารจัดการที่คำนึงถึงสิ่งแวดล้อมเป็นหลักด้วยการออกแบบและก่อสร้างระบบจัดการน้ำด้วยบึงประดิษฐ์
โดยอาศัยธรรมชาติในการบำบัดน้ำ
ซึ่งเป็นโรงงานผลิตไบโอดีเซลแห่งแรกของประเทศที่มีระบบการจัดการน้ำเสีย
ที่ไม่ปล่อยน้ำเสียสู่สาธารณะ

บริษัท บางจาก โซลาร์เอ็นเนอร์ยี จำกัด

บริษัทฯ ได้ดำเนินโครงการผลิตไฟฟ้าจากเซลล์แสงอาทิตย์ "Sunny Bangchak" เฟสแรก
กำลังการผลิตติดตั้ง 38 เมกะวัตต์ ที่อำเภอบางปะอิน จังหวัดพระนครศรีอยุธยา
โดยสามารถผลิตไฟฟ้าและจำหน่ายในเชิงพาณิชย์ได้ตั้งแต่เมษายน 2555
รวมถึงส่งเสริมให้บางปะอินเป็นศูนย์การเรียนรู้และแหล่งท่องเที่ยวด้านพลังงานทดแทนครบวงจรแห่งแรกของประเทศ
และจัดตั้งบริษัท บางจาก โซลาร์เอ็นเนอร์ยี จำกัด (BSE) มีบริษัทฯ ถือหุ้น 100%
เพื่อดำเนินโครงการฯ เฟสสอง ซึ่งอยู่ระหว่างก่อสร้างที่อำเภอบางปะหัน
จังหวัดพระนครศรีอยุธยาและอำเภอบำเหน็จณรงค์ (ต.บ้านเพชร) จังหวัดชัยภูมิ
กำลังการผลิตแห่งละ 16 เมกะวัตต์ รวมถึงจัดตั้งบริษัทย่อยมี BSE ถือหุ้น 100%
เพื่อดำเนินโครงการฯ ที่อำเภอกบินทร์บุรี จังหวัดปราจีนบุรี อำเภอบำเหน็จณรงค์ (ต.หัวทะเล)
จังหวัดชัยภูมิ อำเภอประโคนชัย จังหวัดบุรีรัมย์ อำเภอหนองกี่ จังหวัดบุรีรัมย์ และอำเภอด่านขุนทด
จังหวัดนครราชสีมา ทั้งนี้ ในอนาคตบริษัทฯ
จะขยายการลงทุนในโครงการผลิตไฟฟ้าจากเซลล์แสงอาทิตย์รวมปริมาณพลังไฟฟ้าสูงสุดเสนอขาย
118 เมกะวัตต์

บริษัทที่เข้าไปลงทุน

บริษัท อุบล ไบโอ เอทานอล จำกัด

บริษัท อุบล ไบโอ เอทานอล จำกัด (UBE) ประกอบกิจการผลิตเอทานอลโดยใช้ได้ทั้ง
มันสำปะหลังสด มันเส้น และกากน้ำตาลเป็นวัตถุดิบ มีขนาดกำลังการผลิต 400,000 ลิตรต่อวัน
หรือประมาณ 132 ล้านลิตรต่อปี ซึ่งเป็นการผลิตเพื่อส่งออกไปยังประเทศจีน
และจำหน่ายให้กับผู้ค้าน้ำมันในประเทศ นอกจากนั้น บริษัท อุบล ไบโอ เอทานอล จำกัด
ยังมีบริษัทลูกที่ดำเนินธุรกิจด้านการปลูกมันสำปะหลัง แปรรูปมันสำปะหลังเป็นแป้ง
และมีโรงงานผลิตไฟฟ้าที่ได้จากน้ำเสียที่เกิดจากกระบวนการผลิตแป้ง

บริษัท ขนส่งน้ำมันทางท่อ จำกัด

บริษัท ขนส่งน้ำมันทางท่อ จำกัด (FPT)
จัดตั้งขึ้นเพื่อดำเนินกิจการบริการจัดส่งน้ำมันเชื้อเพลิงด้วยระบบท่อส่งน้ำมันใต้พื้นดิน
ซึ่งท่อขนส่งน้ำมันเป็นชนิดที่สามารถส่งน้ำมันได้หลายชนิด (Multi Product Pipeline)
โดยมีจุดเริ่มต้นของท่อที่โรงกลั่นน้ำมันบางจาก
เดินท่อเลียบแนวพื้นที่ทางรถไฟไปยังคลังน้ำมันบริเวณช่องนนทรี
ต่อไปยังคลังน้ำมันที่สนามบินดอนเมือง และไปสิ้นสุดที่คลังน้ำมันที่อำเภอบางปะอินของบริษัทฯ และ
บริษัท ขนส่งน้ำมันทางท่อ จำกัด โดยได้มีการเชื่อมต่อแนวท่อบริเวณมักกะสันกับระบบท่อของบริษัท
เจพีวันแอสเซ็ท จำกัด เพื่อจัดส่งน้ำมันอากาศยานให้กับสนามบินสุวรรณภูมิ

บริษัท เหมืองแร่โปแตชอาเซียน จำกัด (มหาชน)

บริษัท เหมืองแร่โปแตชอาเซียน จำกัด (มหาชน) (APMC)
จัดตั้งขึ้นเพื่อดำเนินโครงการสำรวจและผลิตแร่โปแตช บริเวณอำเภอบำเหน็จณรงค์ จังหวัดชัยภูมิ
ก่อนที่จะนำมาผลิตและจำหน่ายเป็นปุ๋ยโปแตสเซียมคลอไรด์
โดยเป็นโครงการที่เกิดขึ้นจากความร่วมมือของกลุ่มประเทศอาเซียนที่ต้องการนำทรัพยากรธรรมชาติของแต่ละประเทศมาใช้เพื่อให้เกิดประโยชน์สูงสุดต่อประเทศในกลุ่มสมาชิก

3.3 โครงสร้างรายได้

ในปี 2555 รายได้จากการขายและการให้บริการตามงบการเงินรวมของบริษัทฯ
และบริษัทย่อยมีจำนวนรวม 165,246 ล้านบาท ประกอบด้วยรายได้จากบริษัทบางจากฯ จำนวน
162,623 ล้านบาท และรายได้จากบริษัทย่อย ได้แก่ บริษัท บางจากกรีนเนท จำกัด (บริษัทฯ
มีสัดส่วนการถือหุ้นร้อยละ 49) จำนวน 26,152 ล้านบาท บริษัท บางจากไบโอฟูเอล จำกัด
(บริษัทฯ มีสัดส่วนการถือหุ้นร้อยละ อา70) จำนวน 4,443 ล้านบาท และ บริษัท บางจาก
โซลาร์เอ็นเนอร์ยี จำกัด (บริษัทฯ มีสัดส่วนการถือหุ้นร้อยละ 100) จำนวน 4 ล้านบาท
ในรายได้ดังกล่าวเป็นรายการระหว่างกันจำนวน 27,976 ล้านบาท
ซึ่งส่วนใหญ่เป็นรายการจำหน่ายน้ำมันสำเร็จรูปจากบริษัทฯ ให้แก่บริษัท บางจาก กรีนเนท
จำกัดโดยโครงสร้างรายได้แบ่งตามประเภทผลิตภัณฑ์และบริการของบริษัทฯ และบริษัทย่อยในปี
2553-2555 จำแนกได้ดังนี้

+-------------+--------------+-------+----+-------+----+-------+----+
| ผ           | ดำเนินการโดย  | ปี     |    | ปี     |    | ปี     |    |
| ลิตภัณฑ์/บริการ |              | 2555  |    | 2554  |    | 2553  |    |
+-------------+--------------+-------+----+-------+----+-------+----+
|             |              | รายได้ | ร  | รายได้ | ร  | รายได้ | ร  |
|             |              |       | ้อย |       | ้อย |       | ้อย |
|             |              | (ล้า   | ละ | (ล้า   | ละ | (ล้า   | ละ |
|             |              | นบาท) |    | นบาท) |    | นบาท) |    |
+-------------+--------------+-------+----+-------+----+-------+----+
| น้ำมัน^(1/)   |   บริษ        | 16    | 97 | 15    | 98 | 13    | 98 |
|             | ัทฯและบริษัทย่อย | 4,482 | .8 | 7,915 | .5 | 5,750 | .2 |
+-------------+--------------+-------+----+-------+----+-------+----+
| สินค         |   บริษัทย่อย    | 764   | 0  | 695   | 0  | 619   | 0  |
| ้าอุปโภคบริโภค |              |       | .5 |       | .4 |       | .4 |
+-------------+--------------+-------+----+-------+----+-------+----+
| อื่นๆ^(2/)    |   บริษ        | 2,916 | 1  | 1,724 | 1  | 1,802 | 1  |
|             | ัทฯและบริษัทย่อย |       | .7 |       | .1 |       | .3 |
+-------------+--------------+-------+----+-------+----+-------+----+
| ร รวม       |              | 16    | 1  | 16    | 1  | 13    | 1  |
|             |              | 8,162 | 00 | 0,334 | 00 | 8,171 | 00 |
|             |              |       | .0 |       | .0 |       | .0 |
+-------------+--------------+-------+----+-------+----+-------+----+

หมายเหตุ 1/ รายได้จากการขายน้ำมันในประเทศปี 2555 2554 และ 2553 มีสัดส่วนร้อยละ
91.5 86.9 และ 87.1 ตามลำดับ

2/ รายได้อื่นๆ (ไม่รวมในรายได้จากการขายและบริการ) ได้แก่ ดอกเบี้ยรับ
กำไรจากสัญญาซื้อขายน้ำมันดิบและผลิตภัณฑ์น้ำมันล่วงหน้า กำไรจากอัตราแลกเปลี่ยน
การปรับปรุงผลขาดทุนจากการด้อยค่าทรัพย์สิน รายได้จากการส่งเสริมการขาย ค่าเช่าที่ดิน
ค่าเช่าสถานีบริการ ค่าเช่าอุปกรณ์ ฯลฯ

3.4 ทิศทางพัฒนากิจการ

บริษัท บางจากปิโตรเลียม จำกัด (มหาชน) ดำเนินธุรกิจพลังงานตั้งแต่ปี 2528
โดยได้ยึดหลักวัฒนธรรมองค์กร “พัฒนาธุรกิจอย่างยั่งยืนไปกับสิ่งแวดล้อมและสังคม”
มาตลอดระยะเวลา 27 ปี บริษัทฯ
จะยังคงมุ่งพัฒนาธุรกิจให้มีความสมดุลระหว่างมูลค่าทางธุรกิจและคุณค่าทางสิ่งแวดล้อมและสังคมต่อไป
โดยบริษัทฯ ได้นำทั้งหลักการปรัชญาเศรษฐกิจพอเพียงฯ หลักธรรมาภิบาล
และหลักการด้านความรับผิดชอบต่อสังคม
มาประยุกต์ใช้ในการบริหารจัดการธุรกิจเพื่อให้บรรลุถึงเป้าหมายขององค์กรอย่างต่อเนื่อง

ในด้านการสร้างมูลค่าทางธุรกิจนั้น บริษัทฯ
ได้กำหนดเป้าหมายที่จะมีการเติบโตสร้างมูลค่าให้กับกิจการอย่างยั่งยืน
เคียงคู่ไปกับการดูแลสิ่งแวดล้อม และสังคม
โดยแสวงหาโอกาสการลงทุนทางธุรกิจทั้งที่เกี่ยวเนื่องและไม่เกี่ยวเนื่องกับธุรกิจเดิม ซึ่งบริษัทฯ
ได้ปรับโครงสร้างรายได้ขององค์กรจากปัจจุบันที่มีสัดส่วนรายได้จากธุรกิจการกลั่นสูงถึงร้อยละ 70
จากธุรกิจการตลาดอยู่ประมาณร้อยละ 23 และธุรกิจใหม่
ประกอบด้วยธุรกิจผลิตไฟฟ้าจากพลังงานแสงอาทิตย์เฟสที่ 1 และธุรกิจผลิตไบโอดีเซล
อยู่ประมาณร้อยละ 7
ซึ่งด้วยธรรมชาติของธุรกิจการกลั่นที่มีความผันผวนสูงจากราคาน้ำมันในตลาดโลกหรือค่าการกลั่นที่ผันผวนขึ้นกับสภาพเศรษฐกิจของโลกและภูมิภาค
อาจจะทำให้ผลประกอบการของบริษัทฯ มีความผันผวนตามไปด้วยเช่นกัน
ดังนั้นจึงกำหนดโครงสร้างรายได้ขององค์กรในปี 2559
ให้มีสัดส่วนรายได้จากธุรกิจการกลั่นอยู่ที่ระดับร้อยละ 60 ธุรกิจการตลาดร้อยละ 20
และธุรกิจใหม่อีกร้อยละ 20
ซึ่งธุรกิจใหม่นี้จะมุ่งเน้นธุรกิจพลังงานพลังงานทดแทนและธุรกิจที่มีศักยภาพอื่นๆ
ที่สามารถสร้างรายได้ที่คงที่และมีความเสี่ยงจากความผันผวนของปัจจัยภายนอกต่ำ เช่น
ธุรกิจผลิตไฟฟ้าจากพลังงานแสงอาทิตย์ และพลังงานชีวภาพอื่นๆ
ไม่ว่าจะเป็นธุรกิจผลิตไบโอดีเซลจากน้ำมันปาล์มที่รวมไปถึงการปลูกปาล์ม ธุรกิจเอทานอล เป็นต้น
เพื่อเป็นการเพิ่มมูลค่าของกิจการอย่างมั่นคงและเป็นการกระจายความเสี่ยงรายได้ของบริษัทฯ
ในอนาคตได้เป็นอย่างดีอีกด้วย

นอกจากนี้บริษัทฯ ได้มีเป้าหมายในการลงทุนพัฒนาธุรกิจปัจจุบันและธุรกิจใหม่กว่า 25,000 ล้านบาท
โดยจะลงทุนโครงการส่งเสริมประสิทธิภาพ พลังงาน และสิ่งแวดล้อม (3E+ Project)
ซึ่งมีแผนพัฒนาหน่วยรีฟอร์มิ่ง (Catalystic Reforming Unit) ทดแทนหน่วยเดิมที่ล้าสมัยด้วย
Technology Continuous ที่มีประสิทธิภาพ การใช้พลังงานที่ดีขึ้น
และยืดรอบระยะเวลาการซ่อมบำรุงได้ รวมถึงสร้างโรงไฟฟ้าพลังงานความร้อนร่วม
(Cogeneration Power Plant) เพื่อเพิ่มเสถียรภาพด้านพลังงาน
และใช้ก๊าซธรรมชาติเป็นมิตรต่อสิ่งแวดล้อม
พร้อมทั้งมุ่งยกระดับความปลอดภัยและการดูแลสิ่งแวดล้อมสู่การเป็นโรงกลั่นห้าดาว
ทั้งนี้ยังเข้าร่วมโปรแกรมประเมินผลปฏิบัติการเทียบกับโรงกลั่นอื่นๆ (Benchmarking)
เพื่อนำผลมาพัฒนาปรับปรุงการบริหารจัดการเพิ่มประสิทธิภาพให้ทัดเทียมกับโรงกลั่น Complex
Refinery อื่นๆ ในระดับสากล
นอกจากนี้มีแผนการลงทุนขยายปริมาณจำหน่ายผ่านธุรกิจการตลาดให้สูงถึงระดับ 100
พันบาร์เรลต่อวันและปรับปรุงเครือข่ายธุรกิจการตลาดให้มีความทันสมัย
และครอบคลุมพื้นที่ทำเลที่มีศักยภาพได้มากยิ่งขึ้นเพื่อรองรับกับปริมาณผลิตภัณฑ์ที่ผลิตได้เพิ่มขึ้น
สำหรับธุรกิจใหม่บริษัทฯ ยังมุ่งเน้นลงทุนในธุรกิจผลิตไฟฟ้าจากพลังงานแสงอาทิตย์
มีปริมาณพลังไฟฟ้าสูงสุดเสนอขาย 118 เมกะวัตต์
และขยายการลงทุนสู่ธุรกิจพลังงานเชื้อเพลิงชีวภาพ อาทิ ธุรกิจผลิตเอทานอล
ขยายธุรกิจผลิตไบโอดีเซลจากน้ำมันปาล์ม เพื่อรองรับการใช้พลังงานทดแทนที่จะเพิ่มขึ้นในอนาคต
รวมถึงขยายการลงทุนสู่ธุรกิจที่มีศักยภาพอื่นๆ อย่างต่อเนื่อง

พร้อมๆ ไปกับการมุ่งเน้นการพัฒนาภายในองค์กร
โดยเฉพาะในด้านบุคลากรให้มีความรู้ความสามารถรองรับการเปลี่ยนแปลงทางธุรกิจ ซึ่งบริษัทฯ
มุ่งเน้นการพัฒนาศักยภาพบุคลากรอย่างต่อเนื่อง โดยการดำเนินการพัฒนาพนักงานตามระบบ
Competency Based Management ที่ได้ปรับปรุงใหม่
รวมถึงการมุ่งสู่การเป็นองค์กรแห่งการเรียนรู้ (Learning Organization)
ด้วยการส่งเสริมและปลูกฝังให้พนักงานรักการเรียนรู้เกี่ยวกับธุรกิจโดยเฉพาะธุรกิจใหม่ๆ ผ่านระบบ
Interactive Knowledge Management เพื่อรองรับกับการขยายตัวขององค์กรในอนาคต
และการจัดตั้งกลุ่ม Communities of Practice เพื่อให้พนักงานมีโอกาสในการเรียนรู้
แบ่งปันความรู้ประสบการณ์ระหว่างพนักงานด้วยกันเองอีกด้วย
นอกนั้นยังได้มีเป้าหมายที่จะพัฒนาการบริหารจัดการบุคคลและการสร้างความสัมพันธ์ต่อพนักงานของบริษัทฯ
เพื่อให้พนักงานมีความผูกพันต่อองค์กร Employee Engagement
อยู่ในระดับที่สูงขึ้นสามารถเทียบชั้นกับบริษัทชั้นนำของโลกได้ รวมถึงการปลูกฝังความมีคุณธรรม
เป็นประโยชน์ต่อผู้อื่น ตามวัฒนธรรมพนักงาน
และด้วยเป้าหมายการพัฒนาระบบและกระบวนการทำงานให้มีประสิทธิภาพยิ่งขึ้น มีความโปร่งใส
และแข่งขันได้ในระดับสากล บริษัทฯ ได้นำหลักการบริหารจัดการตามเกณฑ์รางวัลคุณภาพแห่งชาติ
(Thailand Quality Award)
เป็นแนวทางในการพัฒนาระบบและกระบวนการทำงานให้มีประสิทธิภาพ โปร่งใส
แข่งขันได้ในระดับสากล เพื่อมุ่งสู่องค์กรที่มีการบริหารจัดการเป็นเลิศต่อไปหลังจากที่ในปี 2553
บริษัทฯ ได้รับรางวัล TQC (Thailand Quality Class) แล้ว

นอกจากการบริหารจัดการด้านธุรกิจให้สามารถสร้างมูลค่าได้อย่างมั่นคงและต่อเนื่อง บริษัทฯ
ยังได้นำแนวคิดการบริหารจัดการอย่างยั่งยืน เพื่อเป็นการสร้างสมดุลระหว่างมูลค่าและคุณค่า
โดยบริษัทฯ
ได้บรรจุตัวชี้วัดด้านสังคมและสิ่งแวดล้อมเข้าเป็นหนึ่งในตัวชี้วัดของเป้าหมายการดำเนินงานขององค์กร
ทำให้บริษัทฯ
จะสามารถถ่ายทอดเป้าหมายเกี่ยวกับด้านสังคมและสิ่งแวดล้อมสู่การปฏิบัติการในส่วนและสายงานต่างๆ
ของบริษัทฯ ได้อย่างถูกต้อง แผนการปฏิบัติการต่างๆ
จะต้องมีความเชื่อมโยงหรือไม่ขัดต่อเป้าหมายตัวชี้วัดด้านสังคมและสิ่งแวดล้อมดังกล่าว
โดยทิศทางการบริหารจัดการด้านสังคมและสิ่งแวดล้อมจะยึดกลยุทธ์หลักในการดำเนินการธุรกิจอย่างยั่งยืนดังนี้

เปิดเผย โปร่งใส ตรวจสอบได้

บริษัทฯ ได้ดำเนินการโดยยึดหลักเปิดเผย โปร่งใส ตรวจสอบได้
ไม่ว่าจะเป็นการเปิดเผยข้อมูลการดำเนินธุรกิจที่โปร่งใสตามหลักธรรมภิบาลและตามกฎเกณฑ์ตลาดหลักทรัพย์แห่งประเทศไทย
หรือแม้กระทั่งการเปิดเผยข้อมูลคุณภาพอากาศและน้ำทิ้งบริเวณรอบโรงกลั่นน้ำมันบางจากฯ
ซึ่งนับว่าเป็นการบริหารจัดการด้านสิ่งแวดล้อมเชิงรุก (Proactive)
โดยได้มีการติดตั้งป้ายบอกคุณภาพอากาศและน้ำทิ้งดังกล่าวหน้าโรงกลั่น
และบริเวณชุมชนรอบโรงกลั่น เพื่อแสดงข้อมูลอย่างเปิดเผย ตรงไปตรงมา

พัฒนารูปแบบทางธุรกิจที่ก่อให้เกิดประโยชน์ต่อสังคมและสิ่งแวดล้อม

บริษัทฯ
เห็นว่าการดำเนินกิจกรรมทางสังคมและสิ่งแวดล้อมที่ไม่ได้ควบรวมหรือเป็นส่วนหนึ่งของการดำเนินธุรกิจนั้น
จะไม่สามารถสร้างผลลัพธ์ของกิจกรรมนั้นได้อย่างยั่งยืน ดังนั้น บริษัทฯ
จึงได้มุ่งพัฒนารูปแบบการดำเนินธุรกิจที่สามารถก่อให้เกิดประโยชน์ต่อสังคมและสิ่งแวดล้อมได้
ซึ่งจะสามารถสร้างผลลัพธ์ที่ดีและต่อเนื่องไปพร้อมๆ กับการเติบโตของธุรกิจนั่นเอง
สำหรับรูปแบบทางธุรกิจที่บริษัทฯ
ได้พัฒนาจนประสบความสำเร็จและยังดำเนินการอย่างต่อเนื่องนั้นได้แก่
รูปแบบธุรกิจการร่วมดำเนินธุรกิจปั๊มน้ำมันร่วมกับสหกรณ์การเกษตร
ซึ่งนับว่าเป็นการสร้างงานสร้างรายได้ และยังเป็นการพัฒนาเศรษฐกิจ ชุมชน
และสังคมของกลุ่มสหกรณ์ด้วย ทั้งนี้รวมไปถึงการรับซื้อสินค้าเกษตรที่ผลิตโดยชุมชนต่างๆ
มาเป็นสินค้าส่งเสริมการขายของบริษัทฯ อีกทั้งในอนาคต บริษัทฯ ได้ร่วมกับ
กระทรวงเกษตรและสหกรณ์ กระทรวงพลังงาน ธนาคารเพื่อการเกษตรและสหกรณ์
พัฒนารูปแบบธุรกิจการส่งเสริมการพลิกสวนส้มร้างสู่ปาล์มน้ำมัน
ซึ่งจะสามารถสร้างรายได้ให้กับเกษตรในพื้นที่สวนส้มร้างรังสิต
และยังเป็นการพัฒนาและส่งเสริมพลังงานทดแทนอีกด้วย
ซึ่งการพัฒนาและส่งเสริมพลังงานทดแทนดังที่บริษัทฯ ได้ดำเนินการมาเป็นระยะเวลากว่า 10 ปี
ในการส่งเสริมทั้งแก๊สโซฮอล์และไบโอดีเซล
ซึ่งเป็นประโยชน์ทั้งต่อสิ่งแวดล้อมและสังคมโดยเฉพาะพี่น้องเกษตรกรที่จะมีรายได้ที่ดีขึ้นจากราคาพืชผลการเกษตรที่สูงขึ้น

มุ่งสู่บริษัทที่มีการปล่อยคาร์บอนไดออกไซด์สุทธิเป็นศูนย์ (Carbon Neutral Company)

บริษัทฯ ตระหนักว่าการดำเนินธุรกิจโรงกลั่นน้ำมันนั้น
จะต้องมีการใช้พลังงานค่อนข้างสูงและต้องปล่อยก๊าซคาร์บอนไดออกไซด์ในการกลั่นและแปรรูปน้ำมันดิบให้เป็นน้ำมันสำเร็จรูป
ดังนั้น บริษัทฯ จึงได้ตั้งเป้าหมายมุ่งสู่บริษัทที่มีการปล่อยก๊าซคาร์บอนไดออกไซด์สุทธิเป็นศูนย์
เพื่อลดผลกระทบจากการดำเนินธุรกิจการกลั่นของบริษัทฯ ให้เหลือน้อยที่สุด โดยภายในปี 2558
บริษัทฯ จะสามารถลดการปล่อยก๊าซคาร์บอนไดออกไซด์ได้กว่าร้อยละ 50 (จาก Business as
usual) ซึ่งเกิดจากความพยายามที่จะพัฒนาธุรกิจพลังงานสะอาดอย่างต่อเนื่อง
ไม่ว่าจะเป็นโรงไฟฟ้าพลังงานแสงอาทิตย์ มีปริมาณพลังไฟฟ้าสูงสุดเสนอขาย 118 เมกะวัตต์
โรงงานผลิตไบโอดีเซลจากปาล์มน้ำมัน โรงงานผลิตเอทานอลจากมันสำปะหลัง
การผลิตน้ำมันดีเซลจากสาหร่าย
รวมไปถึงการปรับปรุงด้านการใช้พลังงานอย่างมีประสิทธิภาพและการใช้เชื้อเพลิงสะอาดของธุรกิจการกลั่นด้วยเช่นกัน

ด้วยเป้าหมายและการบริหารจัดการที่สมดุลทั้งการสร้างมูลค่า และการสร้างคุณค่าอย่างยั่งยืน
ประกอบกับพนักงานบางจากที่ยึดมั่นต่อวัฒนธรรมพนักงานและค่านิยมนั้น จะสามารถทำให้บริษัทฯ
บรรลุเป้าหมายการสร้างสมดุลระหว่างมูลค่าและคุณค่าได้อย่างต่อเนื่องก้าวขึ้นสู่องค์กรที่มีความเติบโตอย่างยั่งยืน